Man vas oor 14-jarige se dood | Maroela Media
ŉ 33-jarige man is in hegtenis geneem in verband met die moord op ŉ 14-jarige seun, het die polisie in die Wes-Kaap gesê.
Kapt. FC van Wyk, woordvoerder van die polisie, het gesê die verdagte is reeds op 17 September in hegtenis geneem op aanklag van die besit van vermoedelik gesteelde goedere. “Danksy uitstekende ondersoekwerk deur speurders van Ocean View en Kaapstad, is die verdagte verbind met die verkragting van ŉ 24-jarige vrou in Masiphumelele.”
Volgens Van Wyk is die vrou op 15 Augustus verkrag, dieselfde dag as die moord op die 14-jarige Amani Pula. “Die polisie het die verdagte positief verbind met die moord op Amani deur middel van DNS. Die verdagte het Donderdag vlugtig in die Simonstad-landdroshof verskyn op aanklag van moord. Hy bly in aanhouding en sal weer op 10 Desember in die hof verskyn.”
Minister herbevestig transformasieteiken vir Bokspan
Hou die ondier binne die tronk. Vir altyd! Kyk wat het hy nie al aangevang nie!